เลือกตั้ง 66 ทักษิณ สัมภาษณ์สื่อญี่ปุ่น พร้อมกลับมาติดคุกที่ไทย ย้ำ แพทองธาร อย่านิรโทษกรรมพ่อ ทักษิณ เปิดใจสื่อญี่ปุ่น ประกาศพร้อมกลับไทยไปถูกจำคุก เพราะติดคุกใหญ่มาแล้ว 16 ปี จากการถูกกีดกันไม่ได้อยู่กับครอบครัว ย้ำ แพทองธาร อย่านิรโทษกรรมพ่อ . เว็บไซต์สำนักข่าวเกียวโด สื่อญี่ปุ่น เผยแพร่บทสัมภาษณ์นายทักษิณ ชินวัตร อดีตนายกรัฐมนตรีในวันนี้ (24 มี.ค.) โดยระบุว่าเป็นการสัมภาษณ์ขณะที่นายทักษิณเดินทางมาญี่ปุ่น เนื้อความตอนหนึ่ง อดีตนายกรัฐมนตรีของไทยเปรียบเปรยว่า ตัวเขาเองได้ติดคุกใหญ่มาแล้ว 16 ปี เนื่องจากอีกฝ่ายกีดกันไม่ให้อยู่กับครอบครัว จากการที่เขาไม่สามารถอยู่ในประเทศไทยได้ . นายทักษิณระบุว่า เขารู้สึกเจ็บปวดมากพอแล้ว และถ้าจะต้องเจ็บปวดอีกครั้งในการถูกจำคุก เขาก็โอเค พร้อมระบุว่า นี่ไม่ใช่ราคาที่เขาต้องจ่ายเลย แต่เขาจะจ่ายเพราะต้องการใช้ชีวิตที่เหลืออยู่กับลูกหลาน อดีตนายกรัฐมนตรีย้ำว่า นี่ไม่ใช่เรื่องของการยอมรับว่าสิ่งที่เขาทำเป็นความผิด แต่เป็นเพราะระบบต่างหากที่มีอคติต่อเขา นอกจากนี้ นายทักษิณยืนยันว่า ตัวเขาได้ย้ำกับนางสาวแพทองธาร ชินวัตร ลูกสาวแล้วว่า อย่าให้พรรคเพื่อไทยนิรโทษกรรมให้ เพราะมันไม่จำเป็นและจะทำให้ฝ่ายต่อต้านตัวเขาไม่พอใจ . ในบทสัมภาษณ์ของสื่อญี่ปุ่น อดีตนายกรัฐมนตรีทักษิณยังประเมินการเลือกตั้งที่กำลังจะเกิดขึ้นว่า พรรคเพื่อไทยจะได้ที่นั่งในสภาอย่างน้อย 250 เสียง หรือครึ่งหนึ่งของจำนวน ส.ส. และอาจได้รับเลือกมากถึง 310 เสียง เพราะที่ผ่านมาคนไทยเหน็ดเหนื่อยกับการบริหารประเทศภายใต้พล.อ.ประยุทธ์ จันทร์โอชา . อย่างไรก็ตาม นายทักษิณชี้ว่า แม้พรรคเพื่อไทยจะชนะการเลือกตั้ง แต่ก็ยังจำเป็นต้องจัดตั้งรัฐบาลผสมร่วมกับพรรคอื่น ก่อนจะชี้ถึงความเป็นไปได้ในการจัดตั้งรัฐบาลกับอีกฝ่าย เช่น พรรคพลังประชารัฐว่า นั่นเป็นตัวเลือกสุดท้าย ไม่ใช่ตัวเลือกแรก . นายทักษิณยังกล่าวถึงนางสาวแพทองธาร ที่คาดว่าจะเป็นหนึ่งในแคนดิเดตนายกรัฐมนตรีของพรรคเพื่อไทย โดยชื่นชมว่า นางสาวแพทองธารมีความพร้อมเข้าสู่สนามการเมือง เนื่องจากเธอได้เรียนรู้การเมืองตั้งแต่ยังวัยรุ่น และยังเชื่อด้วยว่า นางสาวแพทองธารจะทำหน้าที่ได้ดีกว่าพ่อ เพราะเธอนิ่งกว่าและอดทนกว่า รวมถึงมีความรู้มากกว่าพ่อ
ทักษิณ พ่อ ทักษิณ พ่อ นายทักษิณ ชินวัตร นายทักษิณ อดีตนายกรัฐมนตรีของไทย ตัวเขา เขา นายทักษิณ เขา เขา เขา เขา อดีตนายกรัฐมนตรี เขา เขา นายทักษิณ ตัวเขา ตัวเขา อดีตนายกรัฐมนตรีทักษิณ นายทักษิณ นายทักษิณ พ่อ พ่อ
แพทองธาร แพทองธาร นางสาวแพทองธาร ชินวัตร นางสาวแพทองธาร นางสาวแพทองธาร เธอ นางสาวแพทองธาร เธอ